ZAPISNIK

29. sjednice Vijeća Mjesnog odbora Kupinečki Kraljevec I.,
održane 18. kolovoza 2023 godine,

 s početkom u 20,00 sati
Nazočni članovi Vijeća: Žarko Vučak, Ivana Pogačić, Stjepan Barić, Darko Pereković i Lucija Josipović. 
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
         Predsjednik Vijeća, pozdravlja nazočne, konstatira da sjednici nazoči većina članova Vijeća što znači da Vijeće može pravovaljano odlučivati te otvara 29. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 28. sjednice te otvara raspravu.

       Bez rasprave, jednoglasno (4 “za”), Vijeće prihvaća tekst zapisnika 28. sjednice.           
       Budući da nema prijedloga za izmjenu i dopunu, Predsjednik Vijeća daje prijedlog dnevnog reda na glasovanje. 
      Vijeće je jednoglasno (4 ”za”) usvojilo 
dnevni red:
1. Prijedlog zaključka o potrebi poduzimanja aktivnosti za završetak proširenje ulice Starjak na dijelu od Tratinarskog puta do ulice Kraljevečki brijegi
2. Informacije o radovima na dogradnji objekta Područne škole u Kupinečkom Kraljevcu
3. Obavijesti, pitanja i prijedlozi

Konstatira se da sjednici nazoči potpredsjednica Vijeća, Ivana Pogačić.
Ad 1)  Prijedlog zaključka o potrebi poduzimanja aktivnosti za završetak proširenje ulice Starjak 
           na dijelu od Tratinarskog puta do ulice Kraljevečki brijegi
Predsjednik Vijeća, Žarko Vučak konstatira da su članovi Vijeća primili Prijedlog zaključka  u pisanom obliku. Informira da je jučer prilikom obilaska gradilišta područne škole, Gradonačelniku Grada Zagreba, uručen popis pet gorućih problema u Mjesnog odboru Kupinečki Kraljevec I. Na popisu problema nalazi se i potreba završetka proširenja ulice Starjak do ulice Kraljevečki brijegi. Budući da je u utorak u nabavi rečeno da je te radove moguće izvršiti, izradio je Prijedlog zaključka.  Otvara raspravu. 
             Budući da se nitko ne javlja za riječ, daje Prijedlog na glasovanje.
             Vijeće je jednoglasno (5 „za“)  donijelo 
ZAKLJUČAK
o potrebi poduzimanja aktivnosti za završetak proširenja ulice Starjak na dijelu od Tratinarskog puta do ulice Kraljevečki brijegi 

1. Vijeće Mjesnog odbora raspravilo je stanje radova na proširenju ulice Starjak u dužini 270 m koje je ugovoreno u ovoj godini te izražava zadovoljstvo s kvalitetom i brzinom izvođenja radova. 
2. Vijeće razumije nezadovoljstvo stanovnika Starjaka  što se izvodi samo 270 m (zbog ograničenih sredstava Mjesnog odbora), a ne cijela dionica od Tratinarskog puta do ulice Kraljevečki brijegi što čini jednu cjelinu te je svjesno da prekid proširenja prometnice predstavlja i opasnost za sigurno odvijanje prometa. 

3. Vijeće sukladno gore navedenom predlaže:

a) da Vijeće Gradske četvrti Brezovica preko izmjena i dopuna Plana komunalnih aktivnosti Gradske četvrti Brezovica u 2023. osigura dodatna sredstva za izvođenje druge faze – nastavka izgradnje proširenja ulice Starjak  u dužini od 135 m.

b) da se izvrši ugovaranje radova za preostalih 135 m s izvođačem koji izvodi radove i to pod istim uvjetima iz ugovora za prvu dionicu. 
4. Ovaj zaključak dostavlja se Vijeću Gradske četvrti Brezovica.

Ad 2) Informacije o radovima na dogradnji objekta Područne škole u Kupinečkom Kraljevcu
        Predsjednik Vijeća, Žarko Vučak daje riječ članici Vijeća, Luciji Josipović.
Lucija Josipović informira Vijeće da je gradonačelnik Grada Zagreba, Tomislav Tomašević obišao gradilište Područne škole u Kupinečkom Kraljevcu. Cijelo događanje prošlo je u pozitivnom ozračju te je gradonačelnika upoznala sa gorućim problemima u Mjesnom odboru Kupinečki Kraljevec I., a u pisanom obliku sažetak problematike što ju je izradio predsjednik Vijeća, Žarko Vučak predan je djelatnici protokola. Gradonačelnik je iznio nezadovoljstvo budući da je gradilište škole, gradilište koje je najduže otvoreno u Gradu Zagrebu, no izvođač je obrazložio razloge ove situacije  te je izjavio da će novi dio objekta biti završen do 10. listopada. 
      Predsjednik Vijeća, Žarko Vučak iznosi da su u starom objektu škole u tijeku  elektroinstalaterski radovi te soboslikarski i ličilački radovi. Iz Grada su ga informirali da će  izdati narudžbenicu za dodatne radove koji se odnose na krovište starog objekta i kanalizaciju te da je natječaj za nabavu namještaja  završen, odn. sklopljen je ugovor sa dobavljačem. Što se tiče dnevnog boravka, ukoliko će imati uvjeta, također je rečeno da će Grad financirati dnevni boravak učenika.
     Vezano uz pitanje lokacije za kompostanu, Lucija Josipović informira članove Vijeća da je zamjenik Gradonačelnika, Luka Korlaet priznao da Obrešćicu drže kao rezervnu lokaciju za kompostanu, da se planira da će komunalni otpad ići na pročistač otpadnih voda, a mulj koji ostane bi išao u kompostanu. Za svinjogojsku farmu u Kraljevečkom polju ništa nije rečeno.
Ad 3) Obavijesti, pitanja i prijedlozi
         Budući da se nitko ne javlja za riječ, predsjednik Vijeća, Žarko Vučak zahvaljuje članovima Vijeća na radu te zaključuje 29. sjednicu Vijeća Mjesnog odbora Kupinečki Kraljevec I. 
        Dovršeno u 20,50 sati.
      Zapisnik vodila:
        Lidija Špišić
     KLASA: 024-08/23-003/1614
     URBROJ: 251-13-11-8/005-23-2
     Kupinečki Kraljevec, 18. kolovoza 2023. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju
na 29. sjednici Vijeća Mjesnog odbora Kupinečki Kraljevec I.,

18. kolovoza 2023.

